title: 2007/585/EK: Padomes Lēmums ( 2007. gada 10. jūlijs ), lai parakstītu un provizoriski piemērotu Nolīgumu par sadarbību zinātnes un tehnoloģiju jomā starp Eiropas Kopienu un Izraēlas Valsti

text:
               25.8.2007

               LV

               Eiropas Savienības Oficiālais Vēstnesis

               L 220/3

         PADOMES LĒMUMS
   (2007. gada 10. jūlijs),
   lai parakstītu un provizoriski piemērotu Nolīgumu par sadarbību zinātnes un tehnoloģiju jomā starp Eiropas Kopienu un Izraēlas Valsti
   (2007/585/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 170. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Komisija Kopienas vārdā ir veikusi sarunas attiecībā uz Nolīgumu par sadarbību zinātnes un tehnoloģiju jomā ar Izraēlas Valsti, paredzot arī atjauninātā nolīguma provizorisku piemērošanu no 2007. gada 1. janvāra. Provizoriska piemērošana ļautu Izraēlas tiesību subjektiem piedalīties pirmajos uzaicinājumos iesniegt priekšlikumus saskaņā ar Septīto pamatprogrammu.

               (2)

               Sarunas noslēdzās ar nolīguma projektu, ko abu pušu pilnvarotie pārstāvji parafēja 2007. gada 15. februārī.

               (3)

               Nolīgums būtu jāparaksta un jāpiemēro provizoriski, kamēr tiek pabeigtas procedūras tā oficiālai noslēgšanai,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā ir apstiprināta Nolīguma par sadarbību zinātnes un tehnoloģiju jomā starp Eiropas Kopienu un Izraēlas Valsti un šim nolīgumam pievienotās kopīgās deklarācijas parakstīšana, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt nolīgumu, ņemot vērā tā noslēgšanu.
   3. pants
   Nolīgumu par sadarbību zinātnes un tehnoloģiju jomā starp Eiropas Kopienu un Izraēlas Valsti piemēro provizoriski.
   4. pants
   1.   Komisija ar nolīguma 4. pantu izveidotajā EK un Izraēlas Pētniecības komitejā pieņem Kopienas nostāju par lēmumiem saskaņā ar nolīguma I pielikuma I sadaļas 1. punktu par to, kā Izraēlā piemērojami noteikumi attiecībā uz tādu juridisko struktūru uzņēmējdarbību, kas izveidotas saskaņā ar EK Līguma 169. un 171. pantu.
   2.   Komisija ar nolīguma 4. pantu izveidotajā EK un Izraēlas Pētniecības komitejā pieņem Kopienas nostāju par lēmumiem saskaņā ar nolīguma 4. panta 2. punktu, lai noteiktu Izraēlas reģionus, kuri ir tiesīgi gūt labumu no pētniecības darbībām īpašās programmas “Iespējas” darba programmā “Pētniecības potenciāls”.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 10. jūlijā

            Padomes vārdā —

            priekšsēdētājs

         F. TEIXEIRA DOS SANTOS

    ---documentbreak---

               25.8.2007

               LV

               Eiropas Savienības Oficiālais Vēstnesis

               L 220/5

         NOLĪGUMS
   par sadarbību zinātnes un tehnoloģiju jomā starp Eiropas Kopienu un Izraēlas Valsti
   EIROPAS KOPIENA, turpmāk “Kopiena”,
   no vienas puses,
   un
   IZRAĒLAS VALSTS, turpmāk “Izraēla”,
   no otras puses,
   abas kopā turpmāk sauktas par “Pusēm”,
   ŅEMOT VĒRĀ Izraēlas un Kopienas esošās sadarbības zinātnes un tehnoloģijas jomā nozīmību un abpusējo ieinteresētību to stiprināt saistībā ar Eiropas pētniecības telpas izveidošanu,
   TĀ KĀ Izraēla un Kopiena pašlaik īsteno pētniecības programmas kopīgās interešu jomās,
   TĀ KĀ Izraēla un Kopiena ir ieinteresētas sadarboties šo programmu īstenošanā, gūstot abpusēju labumu,
   ŅEMOT VĒRĀ abu Pušu interesi veicināt to pētniecības iestāžu savstarpēju piekļuvi pētniecības un attīstības darbībām Izraēlā, no vienas puses, un Kopienas pētniecības un attīstības pamatprogrammām, no otras puses,
   ŅEMOT VĒRĀ Eiropas un Vidusjūras reģiona valstu nolīgumu par asociācijas izveidošanu starp Eiropas Kopienām un to dalībvalstīm, no vienas puses, un Izraēlas Valsti, no otras puses, kas stājās spēkā 2000. gada 1. jūnijā, saskaņā ar kuru Puses apņemas pastiprināt sadarbību zinātnes un tehnoloģiju jomā un piekrīt noteikt pasākumus šā mērķa īstenošanai atsevišķos nolīgumos, kas jānoslēdz šim nolūkam,
   TĀ KĀ Kopiena un Izraēla ir noslēgušas Nolīgumu par zinātnisko un tehnisko sadarbību Sestās pamatprogrammas darbības laikā, kas paredz tā atjaunošanu saskaņā ar savstarpēji saskaņotiem nosacījumiem,
   TĀ KĀ ar Lēmumu Nr. 1982/2006/EK (1) Eiropas Parlaments un Eiropas Savienības Padome pieņēma Eiropas Kopienas Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) (turpmāk “EK Septītā pamatprogramma”),
   TĀ KĀ, neskarot attiecīgos Eiropas Kopienas dibināšanas līguma noteikumus, šis nolīgums un darbības, kas stājās spēkā saskaņā ar šo nolīgumu, nekādā veidā neietekmēs tās pilnvaras, kas piešķirtas dalībvalstīm starpvalstu darbības uzsākšanai ar Izraēlu zinātnes, tehnoloģijas, pētniecības un attīstības jomā un, vajadzības gadījumā, nolīgumu noslēgšanai,
   IR VIENOJUŠĀS PAR TURPMĀKO.
   1. pants
   Darbības joma
   1.   Saskaņā ar noteikumiem, kas paredzēti vai minēti šajā nolīgumā un tā pielikumos, Izraēla ir iesaistīta Eiropas Kopienas Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007. līdz 2013. gads) (turpmāk “EK Septītā pamatprogramma”), kas izveidota ar Lēmumu Nr. 1982/2006/EK, Regulu (EK) Nr. 2321/2002, kura grozīta ar Eiropas Parlamenta un Padomes 2006. gada 18. decembra Regulu (EK) Nr. 1906/2006 (2), ar ko paredz noteikumus uzņēmumu, pētniecības centru un universitāšu līdzdalībai Septītās pamatprogrammas darbībās un pētījumu rezultātu izplatīšanai (2007. līdz 2013. gads), kā arī ar Padomes Lēmumiem 2006/971/EK, 2006/972/EK, 2006/973/EK, 2006/974/EK un 2006/975/EK.
   2.   Papildus 1. punktā minētajai iesaistīšanai sadarbība var ietvert:

               —

               regulāras apspriedes par pētniecības politikas un plānošanas orientējošiem norādījumiem un prioritātēm Izraēlā un Kopienā,

               —

               pārrunas par sadarbības perspektīvām un attīstību,

               —

               savlaicīgu informācijas sniegšanu par Izraēlas un Kopienas programmu un zinātnisko projektu īstenošanu un par veiktā darba rezultātiem saskaņā ar šo nolīgumu,

               —

               kopīgas sanāksmes,

               —

               pētnieku, inženieru un tehniķu vizītes un apmaiņu,

               —

               regulārus un stabilus Izraēlas un Kopienas programmu vai projektu vadītāju kontaktus,

               —

               ekspertu dalību semināros, simpozijos un darbsemināros.

         2. pants
   Noteikumi attiecībā uz Izraēlas iesaistīšanu EK Septītajā pamatprogrammā
   1.   Izraēlas juridiskās vienības piedalās EK Septītās pamatprogrammas netiešajās darbībās un Kopīgā pētniecības centra pasākumos saskaņā ar tādiem pašiem nosacījumiem, kādus piemēro Eiropas Savienības dalībvalstu juridiskajām vienībām, kā to paredz I un II pielikumā izklāstītie vai minētie noteikumi. Noteikumi, kurus piemēro Izraēlas pētniecības iestādēm attiecībā uz priekšlikumu iesniegšanu un novērtēšanu, kā arī noteikumi, lai piešķirtu un noslēgtu dotāciju nolīgumus un/vai līgumus saistībā ar Kopienas programmām, ir tādi paši kā tie, kādus piemēro dotāciju nolīgumiem un/vai līgumiem, kas noslēgti saistībā ar tām pašām programmām ar pētniecības iestādēm Kopienā, ņemot vērā Kopienas un Izraēlas savstarpējās intereses.
   Kopienas juridiskās vienības piedalās Izraēlas pētniecības programmās un projektos par tematiem, kas līdzvērtīgi EK Septītās pamatprogrammas tematiem, saskaņā ar tādiem pašiem nosacījumiem, kādus piemēro Izraēlas juridiskajām vienībām, kā to paredz I un II pielikumā izklāstītie noteikumi. Juridiskajai vienībai, kas veic uzņēmējdarbību citā EK Septītajā pamatprogrammā iesaistītā valstī (asociēta valsts), ir tādas pašas tiesības un pienākumi saskaņā ar šo līgumu kā juridiskajām vienībām, kas veic uzņēmējdarbību dalībvalstī, ja asociētā valsts, kurā šī vienība veic uzņēmējdarbību, ir piekritusi piešķirt Izraēlas juridiskajām vienībām tādas pašas tiesības un pienākumus.
   2.   Katru gadu EK Septītās pamatprogrammas darbības laikā Izraēla iemaksā finansiālu ieguldījumu Eiropas Savienības vispārējā budžetā. Izraēlas finansiālo ieguldījumu pievieno summai, kuru katru gadu no Eiropas Savienības vispārējā budžeta piešķir saistību apropriācijām, lai pildītu finansiālās saistības, ko paredz dažādu veidu pasākumi, kuri vajadzīgi Septītās pamatprogrammas izpildei, vadībai un darbībai. Noteikumi, kas nosaka Izraēlas finansiālā ieguldījuma aprēķināšanu un maksāšanu, ir izklāstīti III pielikumā.
   3.   Izraēlas pārstāvji piedalās kā novērotāji EK Septītās pamatprogrammas komitejās, kas izveidotas ar 2006. gada 17. jūlija Lēmumu Nr. 2006/512/EK (3), ar ko groza Lēmumu Nr. 1999/468/EK. Šīs komitejas sanāk bez Izraēlas pārstāvju klātbūtnes balsošanas laikā. Izraēlai tiks paziņoti rezultāti. Šajā punktā minētā līdzdalība notiek tādā pašā veidā kā Eiropas Savienības dalībvalstu pārstāvju līdzdalība, tostarp informācijas saņemšanas un dokumentēšanas procedūras ir tādas pašas.
   Izraēlas pārstāvji var piedalīties Zinātnes un tehnisko pētījumu komitejas (CREST) sanāksmēs. Šī komiteja sanāk bez Izraēlas pārstāvju klātbūtnes balsošanas laikā, citos gadījumos tikai īpašos apstākļos. Izraēlai tiks paziņoti rezultāti.
   4.   Izraēlas pārstāvji piedalās kā novērotāji Kopīgā pētniecības centra valdē. Šajā punktā minētā līdzdalība notiek tādā pašā veidā kā Eiropas Savienības dalībvalstu pārstāvju līdzdalība, tostarp informācijas saņemšanas un dokumentēšanas procedūras ir tādas pašas.
   5.   To Izraēlas pārstāvju komandējumu izdevumus un uzturēšanās izdevumus, kuri piedalās komiteju un šajā pantā minēto organizāciju sanāksmēs vai Kopienas organizētajās sanāksmēs, kas ir saistītas ar EK Septītās pamatprogrammas īstenošanu, Kopiena atlīdzina uz tāda paša pamata un saskaņā ar procedūrām, kas pašlaik ir spēkā attiecībā uz Eiropas Savienības dalībvalstu pārstāvjiem.
   3. pants
   Sadarbības veicināšana
   1.   Puses pieliks visas pūles, lai saskaņā ar tajās spēkā esošajiem tiesību aktiem sekmētu to pētnieku brīvu pārvietošanos un uzturēšanos, kuri piedalās šajā nolīgumā minētajos pasākumos, un veicinātu robežu šķērsošanu tām precēm, kuras paredzēts izmantot šādos pasākumos.
   2.   Puses nodrošinās, ka darījumus ar naudas līdzekļu pārskaitījumiem starp Kopienu un Izraēlu neapliek ar maksājumiem vai nodevām, ja šie līdzekļi ir vajadzīgi, lai veiktu šajā nolīgumā paredzētās darbības.
   4. pants
   EK un Izraēlas pētījumu komiteja
   1.   Izveido kopīgu komiteju ar nosaukumu “EK un Izraēlas pētījumu komiteja”, kuras funkcijas ir šādas:

               —

               nodrošināt, novērtēt un pārskatīt šā nolīguma īstenošanu,

               —

               analizēt jebkuru pasākumu, kas varētu uzlabot un attīstīt sadarbību,

               —

               regulāri apspriest turpmākos pētniecības politikas un pētījumu plānošanas orientējošos norādījumus un prioritātes Izraēlā un Kopienā, kā arī turpmākās sadarbības perspektīvas.

         2.   Komiteja pēc Izraēlas pieprasījuma var noteikt Izraēlas reģionus, kuri atbilst Padomes Regulas (EK) Nr. 1083/2006 (4) 5. panta 1. punktā noteiktajiem kritērijiem un tādējādi var tikt atzīti par reģioniem, kuri ir tiesīgi gūt labumu no pētniecības darbībām īpašās programmas “Iespējas” darba programmā “Pētniecības potenciāls”.
   3.   EK un Izraēlas pētījumu komiteja, kuru veido Komisijas un Izraēlas pārstāvji, pieņem savu reglamentu.
   4.   EK un Izraēlas pētījumu komiteja sanāk vismaz vienreiz gadā. Ārkārtas sanāksmes sasauc pēc vienas vai otras Puses pieprasījuma.
   5. pants
   Nobeiguma noteikumi
   1.   I, II, III un IV pielikums ir šā nolīguma sastāvdaļa.
   2.   Ar šo šis nolīgums ir noslēgts uz EK Septītās pamatprogrammas darbības laiku. Nolīgums stājas spēkā dienā, kad abas Puses ir paziņojušas viena otrai par savu procedūru pabeigšanu šajā nolūkā, un tas tiek provizoriski piemērots no 2007. gada 1. janvāra.
   Šo nolīgumu var grozīt tikai rakstveidā pēc Pušu abpusējas piekrišanas. Grozījumu stāšanās spēkā notiks saskaņā ar to pašu procedūru, kuru piemēro nolīgumam, ar diplomātisko kanālu starpniecību. Ikviena no Pusēm var izbeigt šo nolīgumu jebkurā laikā, par to ar diplomātisko kanālu starpniecību rakstiski paziņojot sešus mēnešus iepriekš. Projektus un darbības, kas šā nolīguma pārtraukšanas un/vai darbības termiņa beigšanās brīdī nav pabeigti, turpina līdz to pilnīgai izpildei saskaņā ar nosacījumiem, kas paredzēti šajā nolīgumā. Puses savstarpēji vienojas par jebkurām citām nolīguma pārtraukšanas sekām.
   3.   Ja viena Puse paziņo otrai Pusei, ka tā neslēdz nolīgumu, ar šo Puses savstarpēji vienojas, ka:

               —

               Kopiena atmaksā Izraēlai tās ieguldījumu Eiropas Savienības vispārējā budžetā, kas minēts 2. panta 2. punktā,

               —

               tomēr Kopienas ieguldītos līdzekļus Izraēlas juridisko vienību līdzdalībai netiešās darbībās, tostarp 2. panta 5. punktā minētos atmaksājumus, Kopiena atskaita no iepriekšminētā atmaksājuma,

               —

               projektus un darbības, kas uzsāktas saskaņā ar provizorisko piemērošanu un kuras turpinās brīdī, kad tiek izdarīts iepriekš minētais paziņojums, turpina līdz to pabeigšanai saskaņā ar šajā nolīgumā izklāstītajiem nosacījumiem.

         4.   Ja Kopiena nolemj pārskatīt EK Septīto pamatprogrammu, tā dara Izraēlai zināmu šo grozījumu precīzu saturu vienas nedēļas laikā pēc tam, kad Kopiena tos ir pieņēmusi. Ja šādi pārskata vai paplašina pētniecības programmas, Izraēla var pārtraukt šā nolīguma darbību, par to paziņojot sešus mēnešus iepriekš. Puses paziņo par jebkuru nodomu pārtraukt vai paplašināt šo nolīgumu trīs mēnešu laikā pēc Kopienu lēmuma pieņemšanas.
   5.   Ja Kopiena pieņem jaunu daudzgadu pamatprogrammu pētniecības, tehnoloģiskās attīstības un demonstrācijas pasākumu jomās, var atkārtoti apspriest jaunu nolīgumu vai atjaunot nolīgumu saskaņā ar savstarpēji saskaņotiem nosacījumiem pēc jebkuras Puses pieprasījuma.
   6.   Šo nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu, un saskaņā ar nosacījumiem, ko paredz minētais līgums, un, no otras puses, Izraēlas Valsts teritorijā.
   7.   Šis nolīgums ir sastādīts divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ebreju valodā, un visi teksti ir vienlīdz autentiski.

      Съставено в Брюксел на шестнадесети юли две хиляди и седма година.
      Hecho en Bruselas, el dieciséis de julio de dos mil siete.
      V Bruselu dne šestnáctého července dva tisíce sedm.
      Udfærdiget i Bruxelles, den sekstende juli to tusind og syv.
      Geschehen zu Brüssel am sechzehnten Juli zweitausendsieben.
      Kahe tuhande seitsmenda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δέκα έξι Ιουλίου δύο χιλιάδες επτά.
      Done at Brussels on the sixteenth day of July in the year two thousand and seven.
      Fait à Bruxelles, le seize juillet deux mille sept.
      Fatto a Bruxelles, addì sedici luglio duemilasette.
      Briselē, divtūkstoš septītā gada sešpadsmitajā jūlijā.
      Priimta du tūkstančiai septintų metų liepos šešioliktą dieną Briuselyje.
      Kelt Brüsszelben, a kétezer-hetedik év július havának tizenhatodik napján.
      Magħmul fi Brussel, fis-sittax-il jum ta' Lulju tas-sena elfejn u sebgħa.
      Gedaan te Brussel, de zestiende juli tweeduizend zeven.
      Sporządzono w Brukseli, dnia szesnastego lipca roku dwa tysiące siódmego.
      Feito em Bruxelas, em dezasseis de Julho de dois mil e sete.
      Întocmit la Bruxelles, șaisprezece iulie două mii șapte.
      V Bruseli dňa šestnásteho júla dvetisícsedem.
      V Bruslju, dne šestnajstega julija leta dva tisoč sedem.
      Tehty Brysselissä kuudentenatoista päivänä heinäkuuta vuonna kaksituhattaseitsemän.
      Som skedde i Bryssel den sextonde juli tjugohundrasju.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

      (1)  OV L 412, 30.12.2006.

      (2)  OV L 391, 30.12.2006.

      (3)  OV L 200, 22.7.2006., 11. lpp.

      (4)  OV L 210, 31.7.2006., 25. lpp.
   I PIELIKUMS
   EIROPAS SAVIENĪBAS DALĪBVALSTU UN IZRAĒLAS JURIDISKO VIENĪBU LĪDZDALĪBAS NOTEIKUMI
   Šajā nolīgumā “juridiskā vienība” ir jebkura fiziska persona vai jebkura juridiska persona, kas izveidota atbilstīgi tās valsts tiesību aktiem, kurā tā veic uzņēmējdarbību, vai atbilstīgi Kopienas tiesību aktiem un kas ir tiesību subjekts, un kas savā vārdā ir tiesīga baudīt jebkādas tiesības un uzņemties jebkādus pienākumus.
   I.   Izraēlas juridisko vienību līdzdalības noteikumi EK Septītās pamatprogrammas netiešās darbībās

               1.

               To juridisko vienību līdzdalība EK Septītās pamatprogrammas netiešās darbībās, kas veic uzņēmējdarbību Izraēlā, un šo vienību finansēšana notiek saskaņā ar nosacījumiem, kas paredzēti “asociētajām valstīm” Regulā (EK) Nr. 2321/2002, kas grozīta ar Regulu (EK) Nr. 1906/2006. Ja Kopiena paredz noteikumus Eiropas Kopienas dibināšanas līguma 169. un 171. panta īstenošanai, Izraēlai ir atļauts piedalīties juridiskajās struktūrās, kas izveidotas saskaņā ar minētajiem noteikumiem, atbilstīgi lēmumiem un noteikumiem, kas tiks pieņemti attiecībā uz šo juridisko struktūru uzņēmējdarbību, un ar noteikumu, ka šie lēmumi un noteikumi būs piemērojami Izraēlai. Kopīgā komiteja lemj par šo lēmumu un noteikumu piemērojamību Izraēlā.
               Juridiskās vienības, kas veic uzņēmējdarbību Izraēlā, ir tiesīgas piedalīties netiešās darbībās, pamatojoties uz Eiropas Kopienas dibināšanas līguma 169. un 171. pantu, ar tādiem pašiem noteikumiem, kādi attiecas uz juridiskajām vienībām, kas veic uzņēmējdarbību dalībvalstīs.
               Juridiskās vienības, kas veic uzņēmējdarbību Izraēlā, ar tādiem pašiem noteikumiem, kādi attiecas uz juridiskajām vienībām, kas veic uzņēmējdarbību dalībvalstīs, ir tiesīgas saņemt aizdevumus, ko EIB sniedz Septītajā pamatprogrammā izklāstīto pētniecības mērķu atbalstam (riska dalīšanas finanšu mehānisms).

               2.

               Ar Izraēlas juridiskajām vienībām rēķinās tāpat kā ar Eiropas Kopienas juridiskajām vienībām, izvēloties attiecīgu skaitu neatkarīgu ekspertu Regulas (EK) Nr. 1906/2006 17. un 27. pantā paredzētajiem uzdevumiem saskaņā ar šajos pantos minētajiem nosacījumiem, kā arī līdzdalībai EK Septītās pamatprogrammas dažādās grupās un padomdevējās komitejās, ņemot vērā uzticētajiem uzdevumiem atbilstīgas spējas un zināšanas.

               3.

               Atbilstīgi Regulai (EK) Nr. 1906/2006 un Eiropas Kopienas Finanšu regulai dotāciju nolīgumos un/vai līgumos, kurus Kopiena noslēgusi ar jebkuru Izraēlas juridisko vienību, lai veiktu netiešu darbību, paredz kontroli un revīzijas, kas jāveic Komisijai vai Eiropas Kopienu Revīzijas palātai vai to uzdevumā. Sadarbības un savstarpējas ieinteresētības garā Izraēlas attiecīgās iestādes pēc vajadzības attiecīgajos apstākļos sniedz pieņemamu un pietiekamu palīdzību, lai veiktu šādu kontroli un revīzijas.

         II.   Eiropas Savienības dalībvalstu juridisko vienību līdzdalības noteikumi Izraēlas pētniecības programmās un projektos

               1.

               Lai juridiskās vienības, kas veic uzņēmējdarbību Kopienā un kas izveidotas saskaņā ar vienas no Eiropas Savienības dalībvalstu valsts tiesību aktiem vai Kopienas tiesību aktiem, piedalītos Izraēlas pētniecības un attīstības programmu projektos, līdztekus var būt nepieciešama vismaz vienas Izraēlas juridiskās vienības līdzdalība. Vajadzības gadījumā priekšlikumus par šādu līdzdalību iesniedz kopīgi ar Izraēlas juridisko(-ajām) vienību(-ām).

               2.

               Saskaņā ar 1. punktu un II pielikumu uz to juridisko vienību tiesībām un pienākumiem, kuras veic uzņēmējdarbību Kopienā un kuras piedalās Izraēlas pētniecības un attīstības programmu pētniecības projektos, kā arī uz piedāvājumu iesniegšanas un vērtēšanas noteikumiem un dotāciju nolīgumu un/vai līgumu piešķiršanas un slēgšanas noteikumiem saistībā ar šādiem projektiem attiecas Izraēlas normatīvie akti un valdības norādījumi, ar ko reglamentē pētniecības un attīstības programmu darbību, kā arī attiecīgā gadījumā valsts drošības ierobežojumi, ko piemēro Izraēlas juridiskajām vienībām, nodrošinot vienlīdzīgu attieksmi un ņemot vērā Izraēlas un Kopienas sadarbības specifiku šajā jomā.
               To juridisko vienību finansēšanu, kas veic uzņēmējdarbību Kopienā un kas piedalās Izraēlas pētniecības un attīstības programmu zinātniskajos projektos, reglamentē Izraēlas normatīvie akti un valdības direktīvas, kas nosaka pētniecības un attīstības programmu darbību, kā arī attiecīgā gadījumā valsts drošības prasības, ko piemēro tām juridiskajām vienībām, kas piedalās Izraēlas pētniecības un attīstības programmu zinātniskajos projektos, bet kuras nav Izraēlas juridiskās vienības. Gadījumā, ja finansējums netiek sniegts tām juridiskajām vienībām, kuras nav Izraēlas juridiskās vienības, Kopienas juridiskās vienības pašas sedz savas izmaksas, tostarp savu projekta vispārējo vadības un administratīvo izmaksu relatīvo daļu.

               3.

               Atkarībā no projekta veida priekšlikumus var iesniegt:

                           i)

                           Galvenā zinātnieka birojā Rūpniecības, tirdzniecības un darba ministrijā – lai kopīgi ar Izraēlas uzņēmumiem īstenotu rūpnieciskās izpētes un attīstības projektus. Šīs pētniecības un attīstības programmas jomas nav iepriekš noteiktas. Priekšlikumus par kopīgiem projektiem var iesniegt jebkurā rūpnieciskās izpētes un attīstības jomā. Bez tam saskaņā ar programmu Magnet Izraēlas uzņēmumi var iesniegt priekšlikumus par sadarbību ar pētniecības iestādēm, kas veic darbību Kopienā. Šādai sadarbībai būs nepieciešams nolīgums ar attiecīgo konsorciju un programmas Magnet vadību;

                           ii)

                           Zinātnes, kultūras un sporta ministrijai – lai veiktu stratēģiskos pētījumus par prioritāriem tematiem. Temati tiek noteikti katru gadu, un tos precizē atklātā uzaicinājumā iesniegt priekšlikumus;

                           iii)

                           Galvenā zinātnieka birojā Lauksaimniecības ministrijā – lauksaimniecības pētījumu veicināšanas fondam;

                           iv)

                           Galvenā zinātnieka birojā Valsts infrastruktūru ministrijā – enerģētikas, infrastruktūras attīstības un Zemes zinātņu jomās;

                           v)

                           Galvenā zinātnieka birojā Veselības ministrijā un jaunizveidotajā Medicīnas pētījumu padomē, kas ietvēra Biomedicīnas pētījumu aģentūras dotēšanu.

               4.

               Izraēla regulāri informē Kopienu un Izraēlas juridiskās vienības par esošām Izraēlas programmām un to juridisko vienību līdzdalības iespējām, kuras veic uzņēmējdarbību Kopienā.

         II PIELIKUMS
   INTELEKTUĀLĀ ĪPAŠUMA TIESĪBU PIEŠĶIRŠANAS PRINCIPI
   I.   Piemērošana
   Šajā nolīgumā: terminam “intelektuālais īpašums” ir tāda nozīme, kāda noteikta 2. pantā 1967. gada 14. jūlijā Stokholmā parakstītajā Konvencijā, ar kuru nodibina Pasaules Intelektuālā īpašuma organizāciju; “zināšanas” ir gan aizsargāti, gan neaizsargāti rezultāti, tostarp informācija, kā arī autortiesības vai tiesības, kas attiecināmas uz šādu informāciju, pēc pieteikumu iesniegšanas nolūkā saņemt patentus, dizainparaugus, augu šķirņu aizsardzības dokumentus, papildu aizsardzības sertifikātus vai līdzīgus aizsardzības veidus vai pēc to saņemšanas.
   II.   Pušu juridisko vienību intelektuālā īpašuma tiesības

               1.

               Katra Puse nodrošina, ka tādu otras Puses juridisko vienību intelektuālā īpašuma tiesības, kuras piedalās saskaņā ar šo nolīgumu veiktās darbībās, kā arī tiesības un pienākumi, kas izriet no šādas līdzdalības, atbilst attiecīgajām starptautiskajām konvencijām, kuras ir piemērojamas Pusēm, tostarp TRIPS līgumam (Līgums par intelektuālā īpašuma tiesībām, kas saistītas ar tirdzniecību, ko pārvalda Pasaules Tirdzniecības organizācija), kā arī Bernes konvencijai (1971. gada Parīzes akts) un Parīzes konvencijai (1967. gada Stokholmas akts).

               2.

               Izraēlas juridiskajām vienībām, kas piedalās EK Septītās pamatprogrammas netiešā darbībā, ir tiesības un pienākumi attiecībā uz intelektuālo īpašumu saskaņā ar noteikumiem, kas izklāstīti Regulā (EK) Nr. 1906/2006 un attiecīgi ar Eiropas Kopienu noslēgtajos dotāciju nolīgumos un/vai līgumos, un tie ir atbilstīgi 1. punktam. Ja Izraēla piedalās EK Septītās pamatprogrammas netiešā darbībā, kas īstenota atbilstīgi Eiropas Kopienas dibināšanas līguma 169. pantam, Izraēlai ir tādas pašas tiesības un pienākumi attiecībā uz intelektuālo īpašumu kā iesaistītajām dalībvalstīm, kā to paredz attiecīgais Eiropas Parlamenta un Padomes lēmums un attiecīgi ar Eiropas Kopienu noslēgtais dotāciju nolīgums un/vai līgums, atbilstīgi 1. punktam.

               3.

               Kopienas juridiskajām vienībām, kas piedalās Izraēlas pētniecības programmā vai projektos, ir tādas pašas tiesības un pienākumi attiecībā uz intelektuālo īpašumu kā juridiskajām vienībām, kuras veic uzņēmējdarbību Izraēlā un kuras piedalās šādā pētniecības programmā vai projektos, atbilstīgi 1. punktam.

         III.   Pušu intelektuālā īpašuma tiesības

               1.

               Ja vien Puses nav īpaši vienojušās citādi, uz zināšanām, ko Puses radījušas, veicot darbības saskaņā ar šā nolīguma 1. panta 2. punktu, attiecas šādi noteikumi:

                           a)

                           Puse, kas rada šādas zināšanas, ir minēto zināšanu īpašniece. Ja nevar noteikt, cik daudz darba katra Puse attiecīgi ieguldījusi, Pusēm ir kopīpašuma tiesības uz šīm zināšanām;

                           b)

                           Puse, kurai pieder minētās zināšanas, piešķir otrai Pusei piekļuves tiesības šīm zināšanām šā nolīguma 1. panta 2. punktā minēto darbību veikšanai. Šādas piekļuves tiesības piešķir bez atlīdzības.

               2.

               Ja vien Puses nav vienojušās citādi, Pušu zinātniskajai literatūrai piemēro šādus noteikumus:

                           a)

                           ja viena Puse publicē zinātniskus un tehniskus datus, informāciju un rezultātus, kas izriet no vai iegūti saistībā ar darbībām, kas veiktas atbilstīgi šim nolīgumam, žurnālos, rakstos, pārskatos, grāmatās, tostarp ar videomateriālu un programmatūru starpniecību, tad otrai Pusei piešķir vispasaules neekskluzīvu, neatsaucamu bezmaksas licenci, kas ļauj tulkot, pavairot, adaptēt, pārraidīt un publiski izplatīt šādus darbus;

                           b)

                           uz visiem ar autortiesībām aizsargāto datu un informācijas eksemplāriem, kurus paredzēts izplatīt publiski un kuri sagatavoti saskaņā ar šo iedaļu, norāda autora(-u) vārdu(-us), ja vien autors no tā nav nepārprotami atteicies. Uz eksemplāriem ir arī skaidri redzama norāde par Pušu kopējo atbalstu.

               3.

               Ja vien Puses nav vienojušās citādi, Pušu nepieejamai informācijai piemēro šādus noteikumus:

                           a)

                           paziņojot otrai Pusei informāciju, kas attiecas uz darbībām, kuras veiktas atbilstīgi šim nolīgumam, katra Puse nosaka to informāciju, kuru tā vēlas saglabāt nepieejamu;

                           b)

                           šādu informāciju saņēmusī Puse var uz savu atbildību šādu nepieejamu informāciju nodot tās pārziņā esošām struktūrām vai personām konkrētos šā nolīguma īstenošanas nolūkos;

                           c)

                           ar nepieejamu informāciju sniegušās Puses iepriekšēju rakstisku piekrišanu informāciju saņēmusī Puse šādu nepieejamu informāciju drīkst izplatīt plašāk, nekā atļauts 2. punktā. Puses sadarbojas, izstrādājot iepriekšējas rakstiskas piekrišanas pieprasīšanas un saņemšanas procedūras, lai varētu plašāk izplatīt šādu informāciju, un katra Puse sniegs šādu apstiprinājumu tādā apjomā, kādu pieļauj tās iekšpolitika un normatīvie akti;

                           d)

                           nedokumentēta nepieejamā vai cita konfidenciāla informācija, ko sniedz semināros un citās Pušu pārstāvju sanāksmēs, kuras rīko saskaņā ar šo nolīgumu, vai informācija, kas iegūta personāla piesaistes, iekārtu izmantošanas vai netiešo darbību rezultātā, ir uzskatāma par konfidenciālu, kad šādas nepieejamas vai citas konfidenciālas vai iekšējas informācijas saņēmējs tiek brīdināts par tam paziņotās informācijas konfidenciālo raksturu šādas informācijas paziņošanas brīdī atbilstīgi 1. punktam;

                           e)

                           Puses dara visu iespējamo, lai nodrošinātu, ka nepieejamā informācija, ko tās saņēmušas atbilstīgi 1. un 3. punktam, tiek kontrolēta saskaņā ar šeit noteikto. Ja viena no Pusēm apzinās, ka tā nespēs vai pastāv pamatotas bažas, ka tā varētu nespēt nodrošināt 1. un 3. punktā izklāstītos neizplatīšanas noteikumus, tā tūlīt to paziņo otrai Pusei. Puses apspriežas, lai noteiktu atbilstīgu turpmāko rīcību.

         III PIELIKUMS
   NOTEIKUMI ATTIECĪBĀ UZ IZRAĒLAS FINANSIĀLO IEGULDĪJUMU EK SEPTĪTAJĀ PAMATPROGRAMMĀ
   I.   Izraēlas finansiālā ieguldījuma aprēķināšana

               1.

               Izraēlas finansiālo ieguldījumu EK Septītajā pamatprogrammā nosaka katru gadu proporcionāli un papildus summai, kas katru gadu Eiropas Savienības vispārējā budžetā paredzēta saistību apropriācijām, kuras vajadzīgas EK Septītās pamatprogrammas īstenošanai, pārvaldībai un darbībai.

               2.

               Proporcionalitātes koeficientu, kas reglamentē Izraēlas ieguldījumu, iegūst, nosakot attiecību starp Izraēlas iekšzemes kopproduktu atbilstīgi tirgus cenām un Eiropas Savienības dalībvalstu un Izraēlas iekšzemes kopproduktu summu atbilstīgi tirgus cenām. Šo attiecību aprēķina, pamatojoties uz jaunākajiem Starptautiskās Rekonstrukcijas un attīstības bankas statistikas datiem, kas attiecas uz to pašu gadu un ir pieejami Eiropas Savienības provizoriskā budžeta projekta publicēšanas laikā.

               3.

               Komisija cik ātri vien iespējams un vēlākais 1. septembrī katru gadu pirms attiecīgā finanšu gada kopā ar attiecīgu vispārēju informāciju paziņo Izraēlai:

                           —

                           saistību apropriāciju summu Eiropas Savienības provizoriskā budžeta projekta izdevumu tāmē atbilstīgi EK Septītajai pamatprogrammai,

                           —

                           paredzamo iemaksu summu, kas izriet no provizoriskā budžeta projekta atbilstīgi Izraēlas līdzdalībai EK Septītajā pamatprogrammā saskaņā ar 1., 2. un 3. punktu.

                     Tiklīdz vispārējais budžets ir pieņemts galīgā variantā, Komisija paziņo Izraēlai pirmajā daļā minēto galīgo summu izdevumu tāmē atbilstīgi Izraēlas līdzdalībai.

         II.   Izraēlas finansiālā ieguldījuma iemaksa

               1.

               Komisija vēlākais katra finanšu gada janvārī un jūnijā izdod Izraēlai uzaicinājumu veikt iemaksu atbilstīgi tās līdzdalībai saskaņā ar šo nolīgumu. Šajos uzaicinājumos veikt iemaksu attiecīgi paredz šādus maksājumus:
               Izraēlas ieguldījuma sešas divpadsmitdaļas ne vēlāk kā 60 dienas pēc uzaicinājuma veikt iemaksu saņemšanas. Tomēr sešas divpadsmitdaļas, ko iemaksā ne vēlāk kā 60 dienas pēc janvārī izdotā uzaicinājuma saņemšanas, aprēķina, pamatojoties uz summu, kas ir norādīta provizoriskā budžeta projekta ieņēmumu tāmē: šādi iemaksātus līdzekļus noformē noteiktā kārtībā kopā ar sešu divpadsmitdaļu maksājumu ne vēlāk kā 30 dienas pēc tam, kad saņemts uzaicinājums veikt iemaksu, kurš izdots vēlākais jūnijā.
               Pirmajam šā nolīguma īstenošanas gadam Komisija pirmo uzaicinājumu veikt iemaksu izdod 30 dienu laikā pēc nolīguma provizoriskās piemērošanas. Ja šis uzaicinājums veikt iemaksu tiek izdots pēc 15. jūnija, tas paredz, ka Izraēlas ieguldījuma divpadsmit divpadsmitdaļu iemaksa, kas aprēķināta, pamatojoties uz summu, kura ir norādīta budžeta ieņēmumu tāmē, jāveic 60 dienu laikā.

               2.

               Izraēlas ieguldījumu izsaka un maksā euro. Izraēlas maksājumu ieskaita Kopienas programmās kā budžeta ieņēmumus, kurus piešķir atbilstīgai budžeta pozīcijai Eiropas Savienības vispārējā budžeta izdevumu tāmē. Apropriāciju pārvaldībai piemēro Finanšu regulu, kas piemērojama Eiropas Savienības vispārējam budžetam.

               3.

               Izraēla veic savas iemaksas saskaņā ar šo nolīgumu atbilstīgi 1. punkta grafikam. Par jebkuru maksājuma kavējumu no dienas, kad beidzies iemaksas termiņš, Izraēla maksā procentus par nenomaksāto summu. Procentu likme ir likme, kas par 1,5 procentu punktiem pārsniedz likmi, ko Eiropas Centrālā banka termiņa beigu dienā piemēro savām galvenajām refinansēšanas operācijām euro.
               Gadījumā, ja ieguldījuma maksājuma kavējums ir tāds, ka tas var nopietni apdraudēt programmas īstenošanu un pārvaldību, Komisija apturēs Izraēlas līdzdalību programmā attiecīgajā finanšu gadā, ja maksājums netiks iemaksāts 20 darbdienu laikā pēc oficiālas atgādinājuma vēstules nosūtīšanas Izraēlai, neskarot Kopienas saistības saskaņā ar dotāciju nolīgumiem un/vai līgumiem, kas jau noslēgti attiecībā uz atsevišķu netiešo darbību īstenošanu.

               4.

               Vēlākais tā gada 31. maijā, kas seko finanšu gadam, informācijas nolūkā sagatavo un nosūta Izraēlai paziņojumu par apropriācijām EK Septītajai pamatprogrammai attiecīgajam finanšu gadam atbilstīgi Kopienas ieņēmumu un izdevumu pārskata paraugam.

               5.

               Komisija, slēdzot katra finanšu gada rēķinus un ņemot vērā ieņēmumu un izdevumu pārskata veidošanas sistēmu, rēķiniem saistībā ar Izraēlas līdzdalību veic noformēšanu noteiktā kārtībā. Veicot šādu noformēšanu noteiktā kārtībā, ņem vērā labojumus, kas veikti, pārņemot, anulējot, pārnesot, atbrīvojot vai papildinot un grozot budžetu finanšu gada laikā. Šo noformēšanu noteiktā kārtībā veic otrā maksājuma laikā nākamajam finanšu gadam un 2014. gada jūlijā pēdējam finanšu gadam. Turpmāk noformēšanu noteiktā kārtībā veic katru gadu līdz 2016. gada jūlijam.

         IV PIELIKUMS
   TO KOPIENAS PROGRAMMU IZRAĒLAS DALĪBNIEKU FINANŠU KONTROLE, UZ KURĀM ATTIECAS ŠIS NOLĪGUMS
   I.   Tieša saziņa
   Komisija tieši sazinās ar tiem EK Septītās pamatprogrammas dalībniekiem un to apakšuzņēmējiem, kas veic uzņēmējdarbību Izraēlā. Viņi var iesniegt tieši Komisijai visu attiecīgo informāciju un dokumentāciju, kas jāiesniedz, pamatojoties uz šajā nolīgumā minētajiem tiesību aktiem un dotāciju nolīgumiem un/vai līgumiem, kas noslēgti to īstenošanas nolūkā.
   II.   Revīzijas

               1.

               Saskaņā ar Padomes Regulu (EK, Euratom) Nr. 1605/2002, kas grozīta ar Padomes Regulu (EK, Euratom) Nr. 1995/2006 (1) par Finanšu regulu, ko piemēro Eiropas Kopienu vispārējam budžetam, un Komisijas Regulu (EK, Euratom) Nr. 1248/2006 (2), ar ko groza Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, un citiem noteikumiem, kas minēti šajā nolīgumā, dotāciju nolīgumos un/vai līgumos, kas noslēgti ar programmas dalībniekiem, kuri veic uzņēmējdarbību Izraēlā, var paredzēt, ka Komisijas pārstāvji vai citas Komisijas pilnvarotas personas jebkurā laikā dalībnieku un to apakšuzņēmēju telpās var veikt zinātniskās, finanšu, tehnoloģiskās vai citas revīzijas.

               2.

               Komisijas pārstāvjiem, Eiropas Revīzijas Palātai un citām Komisijas pilnvarotām personām tiek nodrošināta piekļuve vietām, darbiem un dokumentiem, kā arī visai informācijai, kas vajadzīga, lai veiktu šādas revīzijas, tostarp elektroniskā veidā, šīs piekļuves tiesības skaidri iekļaujot dotāciju nolīgumos un/vai līgumos, kas noslēgti ar Izraēlas dalībniekiem, lai īstenotu šajā nolīgumā minētos tiesību aktus.

               3.

               Saskaņā ar attiecīgajos dotāciju nolīgumos un/vai līgumos iekļautajiem noteikumiem revīzijas var veikt pēc EK un Euratom Septītās pamatprogrammas vai šā nolīguma darbības termiņa beigām.

               4.

               Izraēlas valdības izraudzīto kompetento Izraēlas iestādi iepriekš informē par Izraēlas teritorijā veicamām revīzijām. Šāds paziņojums nav tiesisks priekšnoteikums šādu revīziju veikšanai.

         III.   Pārbaudes uz vietas

               1.

               Saskaņā ar šo nolīgumu Komisija (OLAF) ir pilnvarota veikt pārbaudes uz vietas un inspekcijas Izraēlas dalībnieku un to apakšuzņēmēju telpās saskaņā ar Padomes Regulā (Euratom, EK) Nr. 2185/96 (3) izklāstītajiem noteikumiem.

               2.

               Pārbaudes uz vietas un inspekcijas sagatavo un veic Komisija ciešā sadarbībā ar Izraēlas kompetento iestādi, kuru izraudzījusies Izraēlas valdība, kā paredzēts šā pielikuma A papildinājumā. Izraudzīto iestādi pietiekamu laiku iepriekš informē par pārbaužu un inspekciju objektu, mērķi un tiesisko pamatojumu, lai tā varētu sniegt palīdzību. Šai nolūkā pārbaudēs uz vietas un inspekcijās var piedalīties Izraēlas kompetento iestāžu amatpersonas.

               3.

               Ja attiecīgās Izraēlas iestādes vēlas, tad tās var veikt pārbaudes uz vietas un inspekcijas kopā ar Komisiju.

               4.

               Ja EK Septītās pamatprogrammas dalībnieki nepiekrīt pārbaudei uz vietas vai inspekcijai, Izraēlas iestādes, rīkojoties saskaņā ar valsts tiesību aktiem, palīdz Komisijas inspektoriem tiktāl, ciktāl pamatoti vajadzīgs, lai viņi varētu izpildīt savu pienākumu īstenot pārbaudi uz vietas vai inspekciju.

               5.

               Komisija iespējami drīz ziņo Izraēlas kompetentajai iestādei par pārbaudes uz vietas vai inspekcijas gaitā konstatētu faktu vai aizdomām saistībā ar pārkāpumiem. Jebkurā gadījumā Komisijai jāinformē iepriekšminētā iestāde par šādu pārbaužu un inspekciju rezultātu.

         IV.   Informācija un konsultācijas

               1.

               Lai pareizi īstenotu šo pielikumu, Izraēlas un Kopienas kompetentās iestādes regulāri apmainās ar informāciju, izņemot, ja tas aizliegts vai nav atļauts ar valsts normatīvajiem aktiem, un pēc Puses pieprasījuma veic konsultācijas.

               2.

               Izraēlas kompetentās iestādes saprātīgā termiņā informē Komisiju par faktu vai aizdomām saistībā ar pārkāpumu, kas konstatēts šajā nolīgumā minēto tiesību aktu piemērošanai noslēgto dotāciju nolīgumu un/vai līgumu slēgšanā un īstenošanā.

         V.   Konfidencialitāte
   Uz saskaņā ar šo pielikumu paziņoto vai saņemto informāciju attiecas pienākums glabāt dienesta noslēpumu, un tā aizsargājama tāpat, kā tamlīdzīgu informāciju aizsargā Izraēlas tiesību akti un atbilstīgie Kopienas iestādēm piemērojamie noteikumi. Šādu informāciju drīkst izpaust tikai tādām personām Kopienas iestādēs vai dalībvalstīs vai Izraēlā, kuru likumīgais amatpienākums to prasa, un to drīkst izmantot tikai tādiem mērķiem, lai nodrošinātu Pušu finansiālo interešu efektīvu aizsardzību (4).
   VI.   Administratīvi pasākumi un sankcijas
   Neskarot Izraēlas krimināllikuma piemērošanu, Komisija var noteikt administratīvus pasākumus un sankcijas saskaņā ar Regulu (EK, Euratom) Nr. 1605/2002, kas grozīta ar Padomes Regulu (EK, Euratom) Nr. 1995/2006 un (EK, Euratom) Nr. 2342/2002, kas grozīta ar Komisijas Regulu (EK, Euratom) Nr. 1248/2006, kā arī ar Padomes 1995. gada 18. decembra Regulu (EK, Euratom) Nr. 2988/95 par Eiropas Kopienu finansiālo interešu aizsardzību.
   VII.   Atgūšana un izpildes nodrošināšana
   Lēmumi, ko Komisija pieņēmusi saistībā ar EK Septīto pamatprogrammu šā nolīguma darbības jomā un kas uzliek finansiālas saistības personām, kuras nav valstis, ir izpildāmi Izraēlā, piemērojot Izraēlas tiesas civilprocesu. Attiecīgie noteikumi par izpildes nodrošināšanu ir iekļauti dotāciju nolīgumos un/vai līgumos ar Izraēlas dalībniekiem. Izraēlas Valsts valdības izraudzītās iestādes izpildes prasību iesniedz Izraēlas tiesā, neveicot citu kontroli kā vien akta autentiskuma pārbaudi, un par to informē Komisiju. Izpildi veic saskaņā ar Izraēlas reglamentu. Eiropas Kopienu Tiesa kontrolē izpildes lēmuma likumību. Eiropas Kopienu Tiesas spriedumi saskaņā ar arbitrāžas klauzulu dotāciju nolīgumā un/vai līgumā saistībā ar EK un Euratom Septīto pamatprogrammu ir izpildāmi, ievērojot tos pašus noteikumus.

      (1)  OV L 390, 30.12.2006.

      (2)  OV L 227, 19.8.2006.

      (3)  OV L 292, 15.11.1996., 2. lpp.

      (4)  OV L 312, 23.12.1995., 1. lpp.
 ---documentbreak--- NA ---documentbreak---

               25.8.2007

               LV

               Eiropas Savienības Oficiālais Vēstnesis

               L 220/19

         NOBEIGUMA AKTS
   Pilnvarotie, kas pārstāv
   EIROPAS KOPIENU
   un
   IZRAĒLAS VALSTI,
   pēc tikšanās Briselē divtūkstoš septītā gada sešpadsmitajā jūlijā, lai parakstītu Nolīgumu par zinātnisko un tehnoloģisko sadarbību starp Eiropas Kopienu, no vienas puses, un Izraēlas Valsti, no otras puses, ir pieņēmuši šādu kopīgo deklarāciju:
   Līgumslēdzēju pušu kopīgā deklarācija par ciešu dialogu saistībā ar jaunām struktūrām EK līguma 169. un 171. panta īstenošanai.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

   Līgumslēdzēju pušu
   KOPĪGĀ DEKLARĀCIJA
   par ciešu dialogu saistībā ar jaunām struktūrām EK līguma 169. un 171. panta īstenošanai
   Abas Puses deklarē, ka nolūkā nodrošināt šā nolīguma I pielikuma I sadaļas 1. punkta atbilstīgu īstenošanu Izraēlu attiecīgā gadījumā savlaicīgi informēs par sagatavošanas darbiem saistībā ar EK Līguma 169. un/vai 171. pantā paredzētajām struktūrām, kas veicami saskaņā ar Septīto pamatprogrammu.


title: (2014/182/ES): Padomes Lēmums ( 2014. gada 31. marts ), ar ko ieceļ Reģionu komitejas locekli no Luksemburgas un divus locekļu aizstājējus no Luksemburgas

text:
               2.4.2014

               LV

               Eiropas Savienības Oficiālais Vēstnesis

               L 99/25

         PADOMES LĒMUMS
   (2014. gada 31. marts),
   ar ko ieceļ Reģionu komitejas locekli no Luksemburgas un divus locekļu aizstājējus no Luksemburgas
   (2014/182/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Luksemburgas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Dan KERSCH kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Yves CRUCHTEN kunga pilnvaru termiņa beigām ir atbrīvojusies Reģionu komitejas locekļa aizstājēja vieta. Pēc Roby BIWER kunga iecelšanas Reģionu komitejas locekļa amatā ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Roby BIWER kungs, conseiller communal de la commune de Bettembourg,

                     un

               b)

               par locekļu aizstājējiem:

                           —

                              Tom JUNGEN kungs, bourgmestre de la commune de Roeser,

                           —

                              Christine SCHWEICH kundze, bourgmestre de la commune de Mondercange.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 31. martā

            Padomes vārdā –

            priekšsēdētājs

         D. KOURKOULAS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2014/30/ES: Eiropas Centrālās bankas Lēmums ( 2013. gada 29. augusts ) par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā (ECB/2013/28)

text:
               21.1.2014

               LV

               Eiropas Savienības Oficiālais Vēstnesis

               L 16/53

      EIROPAS CENTRĀLĀS BANKAS LĒMUMS

   (2013. gada 29. augusts)
   par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā
   (ECB/2013/28)
   (2014/30/ES)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 29.3. un 29.4. pantu,
   ņemot vērā Eiropas Centrālās bankas (ECB) Ģenerālpadomes ieguldījumu saskaņā ar Eiropas Centrālās banku sistēmas un Eiropas Centrālās bankas Statūtu 46.2. panta ceturto ievilkumu,
   tā kā:

               (1)

               2013. gada 21. jūnija Lēmums ECB/2013/17 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (1) noteica nacionālajām centrālajām bankām (NCB), kuras 2013. gada 1. jūlijā bija Eiropas Centrālo banku sistēmas (ECBS) dalībnieces, no 2013. gada 1. jūlija piemērojamos svērumus ECB kapitāla parakstīšanas atslēgā (turpmāk tekstā attiecīgi – “kapitāla atslēgas svērumi” un “kapitāla atslēga”).

               (2)

               Eiropas Centrālās banku sistēmas un Eiropas Centrālās bankas Statūtu (turpmāk tekstā – “ECBS Statūti”) 29.3. pants nosaka, ka kapitāla atslēgas svērumi jākoriģē katru piekto gadu pēc ECBS sistēmas izveides analogi tam, kā noteikts Statūtu 29.1. pantā. Koriģēto kapitāla atslēgu piemēro ar pirmo tā gada dienu, kas seko gadam, kurā tiek veikta korekcija.

               (3)

               Kapitāla atslēgas svērumi pēdējo reizi saskaņā ar ECBS Statūtu 29.3. pantu tika grozīti 2008. gadā, tiem stājoties spēkā 2009. gada 1. janvārī (2). Tam sekojošā ECB kapitāla atslēgas paplašināšana, ņemot vērā jaunas dalībvalsts pievienošanos Eiropas Savienībai (3), tika veikta saskaņā ar ECBS Statūtu 48.3. pantu.

               (4)

               Saskaņā ar Padomes 2003. gada 15. jūlija Lēmumu 2003/517/EK par statistikas datiem, kas jāizmanto Eiropas Centrālās bankas kapitāla parakstīšanas atslēgas koriģēšanai (4), Eiropas Komisija Eiropas Centrālajai bankai iesniedza statistikas datus, kurus izmantos, nosakot koriģēto kapitāla atslēgu,

         IR PIEŅĒMUSI ŠO LĒMUMU.
   1. pants
   Noapaļošana
   Ja Eiropas Komisija sniedz pārskatītus statistikas datus, kas jāizmanto kapitāla atslēgas koriģēšanai, un skaitļu kopsumma nav vienāda ar 100 %, tad starpību kompensē šādi: i) ja kopsumma ir mazāka par 100 %, tad mazākajai daļai (vai daļām pieaugošā secībā) tikmēr pieskaita 0,0001 procentu punktu, līdz ir sasniegti tieši 100 %, vai ii) ja kopsumma ir lielāka par 100 %, tad no lielākās daļas (vai daļām dilstošā secībā) tikmēr atņem 0,0001 procentu punktu, līdz ir sasniegti tieši 100 %.
   2. pants
   Kapitāla atslēgas svērumi
   No 2014. gada 1. janvāra attiecībā uz NCB ir spēkā šādi ECBS Statūtu 29. pantā minētās kapitāla atslēgas svērumi:

                  Nationale Bank van België / Banque nationale de Belgique

               2,4778 %

                  Българска народна банка (Bulgārijas Nacionālā banka)

               0,8590 %

                  Česká národní banka

               1,6075 %

                  Danmarks Nationalbank

               1,4873 %

               Deutsche Bundesbank

               17,9973 %

               Eesti Pank

               0,1928 %

               Banc Ceannais na hÉireann / Central Bank of Ireland

               1,1607 %

               Bank of Greece

               2,0332 %

               Banco de España

               8,8409 %

               Banque de France

               14,1792 %

               Hrvatska narodna banka

               0,6023 %

               Banca d’Italia

               12,3108 %

               Central Bank of Cyprus

               0,1513 %

               Latvijas Banka

               0,2821 %

               Lietuvos bankas

               0,4132 %

               Banque centrale du Luxembourg

               0,2030 %

               Magyar Nemzeti Bank

               1,3798 %

               Bank Ċentrali ta’ Malta / Central Bank of Malta

               0,0648 %

               De Nederlandsche Bank

               4,0035 %

               Oesterreichische Nationalbank

               1,9631 %

               Narodowy Bank Polski

               5,1230 %

               Banco de Portugal

               1,7434 %

               Banca Națională a României

               2,6024 %

               Banka Slovenije

               0,3455 %

               Narodna banka Slovenska

               0,7725 %

               Suomen Pankki

               1,2564 %

               Sveriges riksbank

               2,2729 %

               Bank of England

               13,6743 %

         3. pants
   Stāšanās spēkā un atcelšana
   1.   Šis lēmums stājas spēkā 2014. gada 1. janvārī.
   2.   Ar šo no 2014. gada 1. janvāra tiek atcelts Lēmums ECB/2013/17.
   3.   Atsauces uz Lēmumu ECB/2013/17 uzskata par atsaucēm uz šo lēmumu.

      Frankfurtē pie Mainas, 2013. gada 29. augustā

            ECB prezidents

         Mario DRAGHI

      (1)  OV L 187, 6.7.2013., 15. lpp.

      (2)  2008. gada 12. decembra Lēmums ECB/2008/23 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (OV L 21, 24.1.2009., 66. lpp.).

      (3)  2013. gada 21. jūnija Lēmums ECB/2013/17 par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā (OV L 187, 6.7.2013., 15. lpp.).

      (4)  OV L 181, 19.7.2003., 43. lpp.


title: Padomes Lēmums (2000. gada 28. septembris) par Eiropas Kopienas un Norvēģijas Karalistes Nolīguma noslēgšanu par Norvēģijas piedalīšanos Eiropas Narkotiku un narkomānijas uzraudzības centra darbībā

text:
Svarīgs juridisks paziņojums

|

32000D0602

Oficiālais Vēstnesis L 257 , 11/10/2000 Lpp. 0023 - 0023

		Padomes Lēmums(2000. gada 28. septembris)par Eiropas Kopienas un Norvēģijas Karalistes Nolīguma noslēgšanu par Norvēģijas piedalīšanos Eiropas Narkotiku un narkomānijas uzraudzības centra darbībā(2000/602/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 30. pantu saistībā ar 300. panta 2. punkta pirmās daļas otro teikumu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Padomes 1993. gada 8. februāra Regulas (EEK) Nr. 302/93 par Eiropas Narkotiku un narkomānijas uzraudzības centra [3] izveidi 13. pants nosaka, ka centra darbībā var piedalīties ārpuskopienas valstis, kurām ir kopējas intereses ar Kopienu un tās dalībvalstīm saistībā ar centra mērķiem un darbu.(2) Komisijai Eiropas Kopienas vārdā sarunu ceļā ir jāapstiprina Nolīgums starp Kopienu un Norvēģiju par pēdējās dalību Eiropas Narkotiku un narkomānijas uzraudzības centra darbībā,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts Nolīgums starp Eiropas Kopienu un Norvēģijas Karalisti par dalību Eiropas Narkotiku un narkomānijas uzraudzības centra darbībā.Nolīguma teksts ir pievienots šim lēmumam.2. pantsPadomes priekšsēdētājs ir pilnvarots nozīmēt personu, kura tiesīga parakstīt nolīgumu, lai tas kļūtu saistošs Kopienai, un paziņot, nosūtot diplomātisku notu, kā paredzēts Nolīguma 12. pantā [4].Briselē, 2000. gada 28. septembrīPadomes vārdā —priekšsēdētājsD. Vaillant[1] OV C 376 E, 28.12.1999., 58. lpp.[2] Atzinums sniegts 2000. gada 16. jūnijā (Oficiālajā Vēstnesī vēl nav publicēts).[3] OV L 36, 12.2.1993., 1. lpp. Regulā grozījumi izdarīti ar Regulu (EK) Nr. 3294/94 (OV L 341, 30.12.1994., 7. lpp.).[4] Nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: 2011/637/ES: Padomes Lēmums ( 2011. gada 26. septembris ), ar kuru groza un pagarina piemērošanas termiņu Lēmumam 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu

text:
               28.9.2011

               LV

               Eiropas Savienības Oficiālais Vēstnesis

               L 252/1

         PADOMES LĒMUMS
   (2011. gada 26. septembris),
   ar kuru groza un pagarina piemērošanas termiņu Lēmumam 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu
   (2011/637/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1), kas pēdējo reizi grozīts Vagadugu 2010. gada 22. jūnijā (2) (“ĀKK un ES partnerattiecību nolīgums”), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, lai īstenotu ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Parlamenta un Padomes Regulu (EK) Nr. 1905/2006 (2006. gada 18. decembris), ar ko izveido finanšu instrumentu sadarbībai attīstības jomā (“Attīstības sadarbības instruments”) (4), un jo īpaši tās 37. pantu,
   ņemot vērā Eiropas Komisijas priekšlikumu,
   tā kā:

               (1)

               Padomes Lēmums 2007/641/EK (5) tika pieņemts, lai īstenotu atbilstīgus pasākumus, ņemot vērā ĀKK un ES partnerattiecību nolīguma 9. pantā norādīto svarīgāko elementu un Attīstības sadarbības instrumenta 3. pantā norādīto vērtību pārkāpumu.

               (2)

               Minēto pasākumu piemērošanas termiņš tika pagarināts ar Padomes Lēmumu 2009/735/EK (6) un pēc tam ar Padomes Lēmumu 2010/208/ES (7) un Padomes Lēmumu 2010/589/ES (8), kā arī ar Padomes Lēmumu 2011/219/ES (9), jo Fidži Republikai ne tikai vēl jāīsteno tās svarīgās apņemšanās attiecībā uz ĀKK un ES partnerattiecību nolīguma svarīgākajiem elementiem un Attīstības sadarbības instrumentu, kurām Fidži piekrita 2007. gada aprīlī notikušo apspriežu gaitā, bet vairāku apņemšanos sakarā ir notikuši arī nozīmīgi regresīvi pavērsieni.

               (3)

               Lēmuma 2007/641/EK termiņš beidzas 2011. gada 30. septembrī. Ir lietderīgi pagarināt šā lēmuma piemērošanas termiņu un attiecīgi atjaunināt atbilstīgo pasākumu saturu,

         IR PIEŅĒMUSI ŠO LĒMUMU.
   1. pants
   Lēmumu 2007/641/EK ar šo groza šādi:

               1)

               lēmuma 3. panta otro daļu aizstāj ar šādu:
               “Tas ir spēkā līdz 2012. gada 30. septembrim. To regulāri pārskata vismaz reizi sešos mēnešos.”;

               2)

               pielikumu aizstāj ar šā lēmuma pielikumu.

         2. pants
   Vēstuli šā lēmuma pielikumā adresē Fidži Republikai.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 26. septembrī

            Padomes vārdā –

            priekšsēdētājs

         M. KOROLEC

      (1)  OV L 317, 15.12.2000., 3. lpp.

      (2)  OV L 287, 4.11.2010., 3. lpp.

      (3)  OV L 317, 15.12.2000., 376. lpp.

      (4)  OV L 378, 27.12.2006., 41. lpp.

      (5)  OV L 260, 5.10.2007., 15. lpp.

      (6)  OV L 262, 6.10.2009., 43. lpp.

      (7)  OV L 89, 9.4.2010., 7. lpp.

      (8)  OV L 260, 2.10.2010., 10. lpp.

      (9)  OV L 93, 7.4.2011., 2. lpp.

      PIELIKUMS
      Viņa Ekselencei Ratu Epeli NAILATIKAU
      Fidži Republikas prezidentam
      Suva
      Fidži Republika
      Ekselence!
      Eiropas Savienība (ES) piešķir lielu nozīmi ĀKK un ES partnerattiecību nolīguma 9. panta un Attīstības sadarbības instrumenta 3. panta noteikumiem. ĀKK un ES partnerattiecības ir balstītas uz cilvēktiesību un demokrātijas principu ievērošanu un tiesiskumu, kas ir ĀKK un ES partnerattiecību nolīguma svarīgākie elementi un ir mūsu attiecību pamatā.
      ES Padome 2006. gada 11. decembrī nosodīja militāro apvērsumu Fidži Republikā (Fidži).
      Saskaņā ar ĀKK un ES partnerattiecību nolīguma 96. pantu un ņemot vērā to, ka 2006. gada 5. decembra militārais apvērsums ir tā 9. pantā uzskaitīto svarīgāko elementu neievērošana, ES aicināja Fidži uz apspriedēm, lai, kā paredzēts ĀKK un ES partnerattiecību nolīgumā, rūpīgi izanalizētu situāciju un nepieciešamības gadījumā veiktu pasākumus tās labošanai.
      Minēto apspriežu oficiālā daļa sākās Briselē 2007. gada 18. aprīlī. ES bija gandarīta, ka tajā laikā pagaidu valdība apstiprināja vairākas svarīgas apņemšanās attiecībā uz cilvēktiesībām un pamatbrīvībām, demokrātijas principu ievērošanu un tiesiskumu, kā tas atzīmēts turpmāk, un ierosināja pozitīvus pasākumus attiecībā uz to īstenošanu.
      Diemžēl kopš tā laika ir bijuši vairāki regresīvi notikumi, jo īpaši 2009. gada aprīlī, kas nozīmē, ka Fidži tādējādi nav izpildījusi vairākas apņemšanās. Tas īpaši attiecas uz Konstitūcijas atcelšanu, ļoti lielo kavēšanos ar parlamenta vēlēšanu organizēšanu un uz cilvēktiesību pārkāpumiem. Lai gan apņemšanos īstenošana ir ievērojami aizkavējusies, šo apņemšanos lielākā daļa ir ārkārtīgi svarīgas Fidži pašreizējā situācijā un tāpēc pievienotas šai vēstulei. Tā kā Fidži ir vienpusēji nolēmusi nepildīt vairākas svarīgas apņemšanās, tā ir zaudējusi attīstības līdzekļus.
      Tomēr partnerattiecību garā, kas ir ĀKK un ES partnerattiecību nolīguma stūrakmens, ES pauž savu gatavību sākt jaunas oficiālas apspriedes, tiklīdz ir pamatotas izredzes šādu apspriežu pozitīvam noslēgumam. Pagaidu premjerministrs 2009. gada 1. jūlijā iesniedza reformu un demokrātiskas valsts iekārtas atjaunošanas plānu. ES ir gatava sākt dialogu par šo plānu un apsvērt, vai tas var kalpot par pamatu jaunām apspriedēm. Tādējādi ES ir nolēmusi pagarināt esošos atbilstīgos pasākumus pret Fidži, lai radītu iespējas jaunām apspriedēm. Lai gan daži no atbilstīgajiem pasākumiem tagad ir novecojuši, ir secināts, ka tā vietā, lai atjauninātu tos vienpusēji, ES dod priekšroku papildus izpētīt iespējas jaunām apspriedēm ar Fidži. Tādējādi ir īpaši svarīgi, lai pagaidu valdība apņemas risināt plašu vietējo politisko dialogu un nodrošināt elastību attiecībā uz plāna termiņu. Lai gan ES savā nostājā vadās un vienmēr vadīsies pēc ĀKK un ES partnerattiecību nolīguma svarīgākajiem elementiem un tā pamatprincipiem, īpaši attiecībā uz dialoga nozīmīgo lomu un savstarpēju saistību izpildi, tiek uzsvērts, ka no ES puses nav iepriekšēju secinājumu par turpmāko apspriežu iznākumu.
      Ja jauno apspriežu rezultātā būs panāktas būtiskas Fidži apņemšanās, ES apņemas veikt šo atbilstošo pasākumu drīzu, pozitīvu pārskatīšanu. Un otrādi, ja situācija Fidži neuzlabojas, tad Fidži arī turpmāk zaudēs attīstības līdzekļus. Tas nozīmē, ka progresa novērtējums par atgriešanos pie konstitucionālas valsts iekārtas būs galvenais faktors, kas ietekmēs ES turpmākos lēmumus par papildu pasākumiem attiecībā uz Cukura protokola valstīm un Fidži Valsts indikatīvo programmu 10. Eiropas attīstības fonda (EAF) ietvaros.
      ES aicina Fidži līdz jauno apspriežu sākšanai turpināt uzlaboto politisko dialogu un padarīt to intensīvāku.
      Atbilstīgie pasākumi ir šādi:

                  —

                  var turpināt humāno palīdzību un tiešu atbalstu pilsoniskai sabiedrībai un neaizsargātām iedzīvotāju grupām,

                  —

                  var turpināt notiekošos sadarbības pasākumus, jo īpaši saskaņā ar 8. un 9. EAF,

                  —

                  var īstenot sadarbības pasākumus, kas palīdzētu atjaunot demokrātiju un uzlabot pārvaldību, izņemot ļoti ārkārtējos apstākļos,

                  —

                  var veikt 2006. gadā paredzēto cukura reformas papildu pasākumu īstenošanu. Finansēšanas nolīgumu Fidži tehniskā līmenī parakstīja 2007. gada 19. jūnijā. Tiek atzīmēts, ka finansēšanas nolīgumā ietverta atlikšanas klauzula,

                  —

                  var veikt daudzgadu indikatīvās programmas sagatavošanu un iespējamo parakstīšanu 2011.–2013. gadam paredzētiem cukura reformas papildu pasākumiem,

                  —

                  10. EAF paredzētā Valsts stratēģijas dokumenta un Valsts indikatīvās programmas noformēšana, parakstīšana tehniskajā līmenī un īstenošana ar indikatīvu finanšu dotāciju, kā arī motivēšanas finansējuma iespējamā piešķiršana līdz 25 % apjomā no šīs summas būs atkarīga no tā, kā tiks īstenotas apņemšanās attiecībā uz cilvēktiesībām un tiesiskumu, jo īpaši tas, vai pagaidu valdība atbalsta Konstitūciju, vai tiek pilnībā ievērota tiesu iestāžu neatkarība un vai iespējami drīz tiks atcelti Valsts ārkārtējā stāvokļa noteikumi, kurus atkārtoti ieviesa 2007. gada 6. septembrī, vai visi iespējamie cilvēktiesību pārkāpumi tiks izmeklēti vai izskatīti atbilstīgi Fidži tiesību aktos noteiktajām dažādajām procedūrām un tajos paredzētajās instancēs un vai pagaidu valdība dara visu iespējamo, lai novērstu to, ka drošības aģentūras izdod paziņojumus iebiedēšanas nolūkā,

                  —

                  piešķīrums cukura nozarei 2007. gadā bija nulle,

                  —

                  piešķīrums cukura nozarei 2008. gadā bija atkarīgs no vēlēšanu ticamas un savlaicīgas sagatavošanas pierādījumiem saskaņā ar saskaņoto apņemšanos, jo īpaši attiecībā uz tautas skaitīšanu, vēlēšanu iecirkņu atkārtotu noteikšanu un vēlēšanu reformu saskaņā ar Konstitūciju, kā arī no tādu pasākumu veikšanas, kas nodrošina vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju. Piešķīrums cukura nozarei par 2008. gadu tika zaudēts 2009. gada 31. decembrī,

                  —

                  2009. gada piešķīrums cukura nozarei tika atcelts 2009. gada maijā, jo pagaidu valdība nolēma aizkavēt vispārējo vēlēšanu rīkošanu līdz 2014. gada septembrim,

                  —

                  2010. gada piešķīrums tika atcelts pirms 2010. gada 1. maija, jo demokrātijas procesa turpināšanā nebija nekāda progresa; tomēr, ņemot vērā kritisko situāciju cukura nozarē, daļu no piešķīruma rezervēja tiešai palīdzībai iedzīvotājiem, kuri nepastarpināti ir atkarīgi no cukura ražošanas, lai mazinātu negatīvās sociālās sekas. Šos līdzekļus centrāli pārvalda ES delegācija Suvā, un tie netiek virzīti caur valdību,

                  —

                  orientējošā piešķīruma pieejamība saskaņā ar 2011.–2013. gadā paredzēto daudzgadu indikatīvo programmu par papildu pasākumiem bijušajām Cukura protokola valstīm būs atkarīga no apspriežu procesā panāktās vienošanās; ja šāda vienošanās netiks panākta, tad, piešķirot līdzekļus no šā piešķīruma, tiks ņemti vērā tikai pasākumi sociālo seku mazināšanai,

                  —

                  varētu apsvērt konkrētu atbalstu, kas paredzēts galveno apņemšanos sagatavošanai un īstenošanai, jo īpaši – lai atbalstītu vēlēšanu sagatavošanu un/vai norisi,

                  —

                  netiek ietekmēta reģionālā sadarbība un Fidži dalība tajā.

            Apņemšanās tiks uzraudzītas saskaņā ar šīs vēstules pielikumā izklāstītajiem noteikumiem par regulāru dialogu, efektīvu sadarbību ar novērtēšanas un uzraudzības misijām un ziņojumu sniegšanu.
      Turklāt ES sagaida, ka, īstenojot Ievērojamu cilvēku grupas ieteikumus, kuriem foruma ārlietu ministri piekrituši savā sanāksmē Vanuatu 2007. gada 16. martā, Fidži pilnībā sadarbosies ar Klusā okeāna salu forumu.
      ES turpinās cieši sekot situācijai Fidži. Saskaņā ar ĀKK un ES partnerattiecību nolīguma 8. pantu ar Fidži notiks pastiprināts politiskais dialogs, lai nodrošinātu cilvēktiesību ievērošanu, demokrātijas atjaunošanu un tiesiskuma ievērošanu, līdz abas puses secinās, ka pastiprinātais dialogs ir kalpojis šim mērķim.
      Ja pagaidu valdības apņemšanos īstenošana palēninās, tiek pārtraukta vai apdraudēta, ES saglabā tiesības pielāgot atbilstīgos pasākumus.
      ES uzsver, ka Fidži privilēģijas sadarbībā ar ES ir atkarīgas no ĀKK un ES partnerattiecību nolīguma svarīgāko elementu un Attīstības sadarbības instrumentā noteikto principu ievērošanas. Lai pārliecinātu ES, ka pagaidu valdība ir pilnībā gatava īstenot apņemšanās, ir svarīgi panākt drīzu un būtisku progresu saskaņoto apņemšanos izpildē.
      Ar cieņu,
      Briselē,

            Eiropas Savienības Padomes vārdā –

            Eiropas Komisijas vārdā –

         PIELIKUMA PIELIKUMS

            AR FIDŽI REPUBLIKU SASKAŅOTĀS APŅEMŠANĀS

         A.   Demokrātisku principu ievērošana

         Apņemšanās Nr. 1
         Brīvas un taisnīgas parlamenta vēlēšanas notiek 24 mēnešu laikā kopš 2007. gada 1. marta atbilstīgi konstatējumiem novērtējumā, kas ir jāveic neatkarīgiem revidentiem, kurus iecēlis Klusā okeāna salu foruma sekretariāts. Vēlēšanu sagatavošana un norise tiks kopīgi uzraudzīta, pielāgota un pārskatīta pēc nepieciešamības, pamatojoties uz savstarpēji saskaņotiem kritērijiem. Tas jo īpaši nozīmē, ka:

                     —

                     līdz 2007. gada 30. jūnijam pagaidu valdība pieņems grafiku, kurā norādīti datumi dažādo pasākumu pabeigšanai, kuri ir jāveic, lai sagatavotos jaunajām parlamenta vēlēšanām,

                     —

                     grafikā nosaka tautas skaitīšanas laiku, vēlēšanu iecirkņu atkārtotu noteikšanu un vēlēšanu reformu,

                     —

                     vēlēšanu iecirkņu noteikšanu un vēlēšanu reformu veiks saskaņā ar Konstitūciju,

                     —

                     tiks veikti pasākumi, lai nodrošinātu vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju,

                     —

                     viceprezidenta iecelšana tiks veikta saskaņā ar Konstitūciju.

               Apņemšanās Nr. 2
         Pagaidu valdība, pieņemot galvenās likumdošanas, finanšu un citas politikas iniciatīvas un izmaiņas, ņems vērā apspriedes ar pilsonisko sabiedrību un citām attiecīgajām ieinteresētajām personām.
         B.   Tiesiskums

         Apņemšanās Nr. 1
         Pagaidu valdība darīs visu iespējamo, lai novērstu drošības aģentūru paziņojumus iebiedēšanas nolūkā.
         Apņemšanās Nr. 2
         Pagaidu valdība atbalsta 1997. gada Konstitūciju un garantē konstitucionālu iestāžu, piemēram, Fidži Cilvēktiesību komisijas, Valsts dienesta komisijas un Konstitucionālo iestāžu komisijas, normālu un neatkarīgu funkcionēšanu. Tiks saglabāta Lielās virsaišu padomes būtiska neatkarība un funkcionēšana.
         Apņemšanās Nr. 3
         Tiek pilnībā ievērota tiesu iestāžu neatkarība, tās var brīvi darboties, un visas attiecīgās personas ievēro to nolēmumus, jo īpaši:

                     —

                     pagaidu valdība apņemas līdz 2007. gada 15. jūlijam iecelt tribunālu saskaņā ar Konstitūcijas 138. panta 3. punktu,

                     —

                     tiesnešu iecelšanu un/vai atlaišanu turpmāk veic, stingri ievērojot konstitucionālus noteikumus un procedūras noteikumus,

                     —

                     karaspēks, policija un pagaidu valdība nekādā veidā neiejauksies tiesu darbībā, tostarp pilnībā respektēs juridiskās profesijas.

               Apņemšanās Nr. 4
         Visi kriminālprocesi saistībā ar korupciju notiek ar atbilstīgu tiesas kanālu starpniecību, un jebkuras citas iestādes, kuras tiktu izveidotas, lai izmeklētu iespējamus korupcijas gadījumus, darbosies saskaņā ar Konstitūciju.
         C.   Cilvēktiesības un pamatbrīvības

         Apņemšanās Nr. 1
         Pagaidu valdība veiks visus nepieciešamos pasākumus, lai veicinātu visu iespējamo cilvēktiesību pārkāpumu izmeklēšanu vai izskatīšanu atbilstīgi Fidži tiesību aktos noteiktajām dažādajām procedūrām un tajos paredzētajās instancēs.
         Apņemšanās Nr. 2
         Ja nepastāvēs draudi valsts drošībai, sabiedriskai kārtībai un drošībai, pagaidu valdība 2007. gada maijā atcels Valsts ārkārtējā stāvokļa noteikumus.
         Apņemšanās Nr. 3
         Pagaidu valdība ir apņēmusies nodrošināt, lai Fidži Cilvēktiesību komisija funkcionētu pilnīgi neatkarīgi un saskaņā ar Konstitūciju.
         Apņemšanās Nr. 4
         Tiek pilnībā ievērota izpausmes brīvība un plašsaziņas līdzekļu brīvība visos tās veidos, kā paredzēts Konstitūcijā.
         D.   Turpmākie pasākumi attiecībā uz apņemšanos

         Apņemšanās Nr. 1
         Pagaidu valdība apņemas uzturēt regulāru dialogu, lai varētu pārbaudīt panākto progresu, un nodrošina ES un Eiropas Komisijas iestādēm/pārstāvjiem pilnīgu piekļuvi informācijai par visiem jautājumiem attiecībā uz cilvēktiesībām, demokrātijas un tiesiskuma atjaunošanu Fidži miermīlīgā ceļā.
         Apņemšanās Nr. 2
         Pagaidu valdība pilnībā sadarbojas ar visām ES misijām progresa novērtēšanai un uzraudzībai.
         Apņemšanās Nr. 3
         Pagaidu valdība, sākot no 2007. gada 30. jūnija, reizi trijos mēnešos nosūta progresa ziņojumus par Kotonū nolīguma svarīgākajiem elementiem un apņemšanos.
         Tiek atzīmēts, ka atsevišķus jautājumus var efektīvi risināt tikai ar pragmatisku pieeju, kas atzīst faktisko situāciju un ir vērsta uz nākotni.


title: Padomes Lēmums (ES, Euratom) 2016/2049 (2016. gada 21. novembris), ar ko ieceļ Eiropas Ekonomikas un sociālo lietu komitejas locekli, ko izvirzījusi Nīderlandes Karaliste

text:
               24.11.2016

               LV

               Eiropas Savienības Oficiālais Vēstnesis

               L 318/12

         PADOMES LĒMUMS (ES, Euratom) 2016/2049
   (2016. gada 21. novembris),
   ar ko ieceļ Eiropas Ekonomikas un sociālo lietu komitejas locekli, ko izvirzījusi Nīderlandes Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Nīderlandes valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

               (2)

               Pēc Melanie Irmgard BOUWKNEGT kundzes amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 20. septembrim, Hester HOUWING kundze, Policy Adviser at the Christian Trade Union Federation (CNV), tiek iecelta par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 21. novembrī

            Padomes vārdā –

            priekšsēdētājs

         P. PLAVČAN

      (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

      (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: 2005/159/EK: Padomes Lēmums (2005. gada 17. februāris), ar ko ieceļ sešus Reģionu komitejas locekļus un astoņus komitejas locekļa aizstājējus no Beļģijas

text:
               25.2.2005

               LV

               Eiropas Savienības Oficiālais Vēstnesis

               L 52/40

      PADOMES LĒMUMS

   (2005. gada 17. februāris),
   ar ko ieceļ sešus Reģionu komitejas locekļus un astoņus komitejas locekļa aizstājējus no Beļģijas
   (2005/159/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Beļģijas valdības priekšlikumu,
   tā kā:

               (1)

               Ar Padomes Lēmumu 2002/60/EK (1) ieceļ Reģionu komitejas locekļus un viņu aizstājējus.

               (2)

               Pēc komitejas locekļa Frans RAMON kunga atkāpšanās, par ko Padomei paziņots 2004. gada 8. septembrī, un komitejas locekļa aizstājēja Jos BEXkunga atkāpšanās, par ko Padomei paziņots 2005. gada 3. februārī, ir atbrīvojusies Reģionu komitejas locekļa vieta un komitejas locekļa aizstājēja vieta, un pēc komitejas locekļa Paul VAN GREMBERGEN (BE), Bart SOMERS (BE), Stefaan PLATTEAU (BE), Xavier DESGAIN (BE) un Hervé HASQUIN (BE) kunga un komitejas locekļa aizstājēja Jacques TIMMERMANS (BE), André DENYS kunga, Josée VERCAMMEN kundzes, Serge KUBLA, Rudy DEMOTTE, Jean-Marc NOLLET un Bernd GENTGES kunga pilnvaru laika beigšanās, par ko Padomei paziņots 2005. gada 24. janvārī, ir atbrīvojušās piecas Reģionu komitejas locekļa un septiņas komitejas locekļa aizstājēja vietas,

         IR NOLĒMUSI TURPMĀKO.
   Vienīgais pants
   Ar šo Reģionu komitejā ieceļ:

               a)

               par komitejas locekļiem:

                              Yves LETERME kungu

                              Minister-President van de Vlaamse Regering en Vlaams Minister van Institutionele Hervormingen, Landbouw, Zeevisserij en Plattelandsbeleid

                           nomainot Frans RAMON kungu

                              Bart SOMERS kungu

                              Vlaams Volksvertegenwoordiger

                           (atbilstīgi viņa jaunajām flāmu deputāta pilnvarām)

                              Fientje MOERMAN kundzi

                              Vice-Minister-President van de Vlaamse Regering en Vlaams Minister van Economie, Ondernemen, Wetenschap, Innovatie en Buitenlandse Handel

                           nomainot Stefaan PLATTEAU kungu

                              Geert BOURGEOIS kungu

                              Vlaams Minister van Bestuurzaken, Buitenlands Beleid, Media en Tourisme

                           nomainot Paul VAN GREMBERGEN kungu

                              Michel LEBRUN kungu

                              Député wallon

                           nomainot Xavier DESGAIN kungu

                              Jean-François ISTASSE kungu

                              Président du Parlement de la Communauté française

                           nomainot Hervé HASQUIN kungu;

               b)

               par komitejas locekļa aizstājējiem:

                              Johan SAUWENS kungu

                              Vlaams Volksvertegenwoordiger

                           nomainot André DENYS kungu

                              Bart CARON kungu

                              Vlaams Volksvertegenwoordiger

                           nomainot Jacques TIMMERMANS kungu

                              Stefaan PLATTEAU kungu

                              Burgemeester

                           nomainot Josée VERCAMMEN kundzi

                              Marie-Dominique SIMONET kundzi

                              Ministre de la recherche, des technologies nouvelles et des relations extérieures du gouvernement wallon

                           nomainot Serge KUBLA kungu

                              Maurice BAYENET kungu

                              Député au Parlement de la Communauté française

                           nomainot Jean-Marc NOLLET kungu

                              Béa DIALLO kungu

                              Député au Parlement de la Communauté française

                           nomainot Rudy DEMOTTE kungu

                              Claude DESAMA kungu

                              Bourgmestre de Verviers

                           nomainot Bernd GENTGES kungu

                              Jan ROEGIERS kungu

                              Vlaams Volksvertegenwoordiger

                           nomainot Jos BEX kungu

         uz atlikušo pilnvaru laiku līdz 2006. gada 25. janvārim.

      Briselē, 2005. gada 17. februārī

            Padomes vārdā —

            priekšsēdētājs

         J.-C. JUNCKER

      (1)  OV L 24, 26.1.2002., 38. lpp.


title: 2006/77/EK: Komisijas Lēmums ( 2005. gada 23. decembris ), ar ko izveido Augsta līmeņa darba grupu konkurētspējas, enerģētikas un vides jautājumos

text:
               8.2.2006

               LV

               Eiropas Savienības Oficiālais Vēstnesis

               L 36/43

      KOMISIJAS LĒMUMS

   (2005. gada 23. decembris),
   ar ko izveido Augsta līmeņa darba grupu konkurētspējas, enerģētikas un vides jautājumos
   (2006/77/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Eiropas Kopienas dibināšanas līguma 2. pantā Kopienai un dalībvalstīm ir uzdots veicināt harmonisku, līdzsvarotu un stabilu saimnieciskās darbības attīstību, panākt augstu nodarbinātības un sociālās aizsardzības līmeni, vīriešu un sieviešu vienlīdzību, paaugstināt dzīves līmeni un dzīves kvalitāti, panākt ekonomisku un sociālu kohēziju un solidaritāti starp dalībvalstīm.

               (2)

               Saskaņā ar Komisijas paziņojumu “Kopienas Lisabonas programmas īstenošana: pamata politika ES ražošanas stiprināšanai – ceļā uz integrētu rūpniecības politiku” (1) Komisija paziņoja par nodomu apspriesties ar Augsta līmeņa darba grupu konkurētspējas, enerģētikas un vides jautājumos, jo īpaši par pamatproduktu un starpproduktu rūpniecību.

               (3)

               Augsta līmeņa darba grupas uzdevums būtu sniegt ieguldījumu starp rūpniecības, enerģētikas un vides politikām esošās saistības izpētē un nodrošināt atsevišķu iniciatīvu saskaņotību, paaugstinot stabilitāti un konkurētspēju, izmantojot attiecīgo ieinteresēto pušu proporcionālu līdzdalību, sniegt ieguldījumu stabilas un plānojamas normatīvās bāzes izveidē, kurā konkurētspējas, enerģētikas un vides politikas iet roku rokā, jo īpaši balstoties uz šajā jomā veiktās izpētes rezultātiem.

               (4)

               Augsta līmeņa darba grupā jābūt pārstāvētiem Komisijas, dalībvalstu, Eiropas Parlamenta un attiecīgo ieinteresēto pušu, jo īpaši rūpniecības un pilsoniskās sabiedrības, tostarp patērētāju, arodbiedrību, NVO un pētniecības /akadēmisko aprindu pārstāvjiem.

               (5)

               Tāpēc ir jāizveido Augsta līmeņa darba grupa konkurētspējas, enerģētikas un vides jautājumos un jādefinē tās pilnvaras un struktūra,

         IR NOLĒMUSI ŠĀDI.
   1. pants
   Ar šo Komisija izveido Augsta līmeņa darba grupu (turpmāk – “grupa”).
   2. pants
   Pilnvaras
   Grupa ir pilnvarota risināt jautājumus, kuros ir savstarpēji saistītas konkurētspējas, enerģētikas un vides politikas jomas. Pilnvaras piešķir uz diviem gadiem, tās var pagarināt ar Komisijas lēmumu.
   Grupa visatbilstošākajā veidā sniedz ieteikumus, adresējot tos Kopienas un dalībvalstu politikas veidotājiem, rūpniecības un pilsoniskās sabiedrības organizācijām.
   3. pants
   Sastāvs – dalībnieku iecelšanas kārtība
   1.   Komisija par grupas dalībniekiem ieceļ rūpniecības, enerģētikas un vides jomās kompetentas un atbildīgas augsta līmeņa personas.
   2.   Grupa sastāv augstākais no 28 dalībniekiem.
   3.   Ir spēkā šādi nosacījumi:

               —

               dalībnieku uzdevums ir sniegt savu atzinumu privātpersonas statusā. Katrs grupas dalībnieks izvirza individuālu pārstāvi sagatavošanas apakšgrupai, turpmāk tekstā – “sagatavošanas apakšgrupa”;

               —

               grupas dalībnieki pilda savus pienākumus līdz brīdim, kad viņi atsakās no savām pilnvarām, viņu vietā ieceļ citus vai arī līdz savu pilnvaru beigām;

               —

               grupas dalībniekus, kuri vairs nespēj efektīvi piedalīties grupas darbā, atsakās no pilnvarām vai neievēro šā panta pirmā ievilkuma vai Eiropas Kopienas dibināšanas līguma 287. panta noteikumus, uz atlikušo pilnvaru laiku var aizstāt;

               —

               individuāli iecelto grupas dalībnieku vārdus publicē Uzņēmējdarbības un rūpniecības ģenerāldirektorāta tīmekļa vietnē un/vai Eiropas Savienības Oficiālā Vēstneša C sērijā. Informāciju par grupas dalībnieku vārdiem apkopo, apstrādā un publicē saskaņā ar Eiropas Parlamenta un Padomes 2000. gada 18. decembra Regulas (EK) Nr. 45/2001 noteikumiem par personu aizsardzību attiecībā uz personas datu apstrādi un šādu datu brīvu apriti (2).

         4. pants
   Darbība
   1.   Grupu vada Komisija.
   2.   Sagatavošanas apakšgrupa sagatavo diskusijas un grupas apstiprināšanai nododamos nostājas dokumentus un ieteikumus veicamajām darbībām un/vai politikas pasākumiem, tā cieši sadarbojas ar Komisijas dienestiem.
   3.   Grupa ar īpašu pasākumu palīdzību iesaista ekspertus un ieinteresētās personas, tā var izveidot ierobežotu skaitu īpašo grupu noteiktu jautājumu izskatīšanai grupas noteikto pilnvaru ietvaros; īpašās grupas izformē, tiklīdz tās ir izpildījušas savu uzdevumu.
   4.   Ja tas ir lietderīgi un/vai nepieciešami, Komisija var lūgt piedalīties grupas vai īpašās grupas darbā ekspertus vai novērotājus, kuriem ir īpaša kompetence darba kārtībā izskatāmajā jautājumā.
   5.   Grupas vai īpašo grupu darba procesā iegūtu konfidenciālu informāciju nedrīkst izpaust.
   6.   Grupas, sagatavošanas apakšgrupas un īpašo grupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Komisija nodrošina sekretariāta pakalpojumus.
   7.   Grupa lemj par jautājumiem, kas iekļaujami apspriešanai darba kārtībā.
   8.   Komisija var publicēt kopsavilkumu, secinājumus, secinājumu daļu vai grupas darba dokumentu attiecīgā dokumenta oriģinālvalodā.
   5. pants
   Sanāksmju izdevumi
   Komisija saskaņā ar tajā spēkā esošajiem noteikumiem atmaksā ceļojuma un uzturēšanās izdevumus, kas grupas dalībniekiem, sagatavošanas apakšgrupas dalībniekiem, ekspertiem un novērotājiem radušies saistībā ar grupas veiktajām darbībām. Grupas, sagatavošanas apakšgrupas un īpašo grupu dalībniekiem par veiktajiem uzdevumiem atlīdzību nemaksā.
   Sanāksmju izdevumus atmaksā attiecīgajai struktūrvienībai piešķirto apropriāciju robežās saskaņā ar ikgadējo resursu sadales procedūru.
   6. pants
   Stāšanās spēkā
   Lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2005. gada 23. decembrī

            Komisijas vārdā —

            priekšsēdētāja vietnieks

         Günter VERHEUGEN

      (1)  KOM(2005) 474, 5.10.2005.

      (2)  OV L 8, 12.1.2001., 1. lpp.


title: Komisijas Lēmums ( 2006. gada 20. decembris ) par Grāmatvedības standartu pārskata grupas dalībnieku iecelšanu, kas izveidota ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas ( EFRAG ) atzinumu objektivitāti un neitralitāti

text:
               6.2.2007

               LV

               Eiropas Savienības Oficiālais Vēstnesis

               L 32/181

      KOMISIJAS LĒMUMS

   (2006. gada 20. decembris)
   par Grāmatvedības standartu pārskata grupas dalībnieku iecelšanu, kas izveidota ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti
   (2007/73/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (1), un jo īpaši tā 3. pantu,
   tā kā:
   Saskaņā ar Komisijas Lēmuma 2006/505/EK 3. pantu, Komisija ieceļ ne vairāk kā septiņus Grāmatvedības standartu pārskata grupas dalībniekus no to neatkarīgo ekspertu vidus, kuru pieredze un kompetence grāmatvedības jomā, jo īpaši finanšu pārskatu jautājumos, ir plaši atzīta Kopienā,
   IR NOLĒMUSI ŠĀDI.
   1. pants
   Ar šo Komisija ieceļ Grāmatvedības standartu pārskata grupas septiņus dalībniekus, kuru vārdi ir norādīti pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2006. gada 20. decembris.

            Komisijas vārdā —

            Komisijas loceklis

         Charlie McCREEVY

      (1)  OV L 199, 21.7.2006., 33. lpp.

      PIELIKUMS
      DALĪBNIEKU SARAKSTS
      Josef JÍLEK
      Elisabeth KNORR
      Carlos Soria SENDRA
      Hervé STOLOWY
      Enrico LAGHI
      Jan KLAASEN
      Geoffrey MITCHELL


title: Eiropas Parlamenta Lēmums (ES) 2016/1584 (2016. gada 28. aprīlis) par kopuzņēmuma “Clean Sky” 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/394

         EIROPAS PARLAMENTA LĒMUMS (ES) 2016/1584
   (2016. gada 28. aprīlis)
   par kopuzņēmuma “Clean Sky” 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā kopuzņēmuma “Clean Sky” 2014. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Clean Sky 2014. finanšu gada pārskatiem ar Kopuzņēmuma atbildēm (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Kopuzņēmumam par 2014. finanšu gada budžeta izpildi (05587/2016 – C8-0054/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 209. pantu,

               —

               ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                   (4),

               —

               ņemot vērā Padomes 2014. gada 6. maija Regulu (ES) Nr. 558/2014, ar ko izveido kopuzņēmumu Clean Sky 2
                   (5), un jo īpaši tās 1. panta 2. punktu un 12. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (7),

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0094/2016),

               1.

               apstiprina kopuzņēmuma “Clean Sky” 2014. finanšu gada pārskatus;

               2.

               uzdod priekšsēdētājam šo lēmumu nosūtīt kopuzņēmuma “Clean Sky 2” izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 422, 17.12.2015., 17. lpp.

      (2)  OV C 422, 17.12.2015., 19. lpp.

      (3)  OV L 298, 26.10.2012., 1. lpp.

      (4)  OV L 30, 4.2.2008., 1. lpp.

      (5)  OV L 169, 7.6.2014., 77. lpp.

      (6)  OV L 357, 31.12.2002., 72. lpp.

      (7)  OV L 38, 7.2.2014., 2. lpp.


title: Padomes Lēmums (ES) 2015/945 (2015. gada 15. jūnijs), ar ko ieceļ Reģionu komitejas locekļa aizstājēju no Vācijas

text:
               19.6.2015

               LV

               Eiropas Savienības Oficiālais Vēstnesis

               L 154/12

         PADOMES LĒMUMS (ES) 2015/945
   (2015. gada 15. jūnijs),
   ar ko ieceļ Reģionu komitejas locekļa aizstājēju no Vācijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī un 2015. gada 5. februārī pieņēma Lēmumus (ES) 2015/116 (1) un (ES) 2015/190 (2), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Helma OROSZ kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļa aizstājēja amatā tiek iecelts:

               —

                  Marcel PHILIPP kungs, Oberbürgermeister der Stadt Aachen.

         2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 15. jūnijā

            Padomes vārdā –

            priekšsēdētājs

         K. GERHARDS

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.


title: Eiropas Parlamenta Lēmums (ES) 2017/1705 (2017. gada 27. aprīlis) par Eiropas Darba drošības un veselības aizsardzības aģentūras 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/295

         EIROPAS PARLAMENTA LĒMUMS (ES) 2017/1705
   (2017. gada 27. aprīlis)
   par Eiropas Darba drošības un veselības aizsardzības aģentūras 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Darba drošības un veselības aizsardzības aģentūras 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Darba drošības un veselības aizsardzības aģentūras 2015. finanšu gada pārskatiem ar Aģentūras atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Aģentūrai par 2015. finanšu gada budžeta izpildi (05873/2017 – C8-0053/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas darba drošības un veselības aizsardzības aģentūru (4), un jo īpaši tās 14. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A8-0116/2017),

               1.

               sniedz Eiropas Darba drošības un veselības aizsardzības aģentūras direktoram apstiprinājumu par Aģentūras 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Darba drošības un veselības aizsardzības aģentūras direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 179. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 216, 20.8.1994., 1. lpp.

      (5)  OV L 328, 7.12.2013., 42. lpp.